17.1.2022
SK
Úradný vestník Európskej únie
C 24/25
Rozsudok Všeobecného súdu z 10. novembra 2021 – Google a Alphabet/Komisia (Google Shopping) (Vec T-612/17) (1) („Hospodárska súťaž – Zneužitie dominantného postavenia – Všeobecné a špecializované vyhľadávanie produktov na internete – Rozhodnutie, ktorým sa konštatuje porušenie článku 102 ZFEÚ a článku 54 Dohody o EHP – Zneužitie prostredníctvom pákového efektu – Hospodárska súťaž na základe zásluh alebo protisúťažné konanie – Podmienky prístupu konkurentov k takej službe dominantného podniku, ktorej využívanie nemožno účinne nahradiť – Zvýhodnené zobrazovanie výsledkov vlastnej špecializovanej vyhľadávacej služby dominantným podnikom – Účinky – Nevyhnutnosť preukázať scenár porušenia – Objektívne odôvodnenie – Neexistencia – Možnosť uloženia pokuty s ohľadom na určité okolnosti – Usmernenia o metóde stanovenia pokút – Neobmedzená právomoc Súdneho dvora“) (2022/C 24/31) Jazyk konania: angličtina Účastníci konania Žalobkyne: Google LLC, predtým Google Inc. (Mountain View, Kalifornia, Spojené štáty), Alphabet, Inc. (Mountain View) (v zastúpení: T. Graf, R. Snelders, C. Thomas, K. Fountoukakos-Kyriakakos, advokáti, R. O’Donoghue, M. Pickford, QC a D.
Piccinin, barrister) Žalovaná: Európska komisia (v zastúpení: T. Christoforou, N. Khan, A. Dawes, H. Leupold a C.
Urraca Caviedes, splnomocnení zástupcovia) Vedľajší účastník, ktorý v konaní podporuje žalobkyňu: Computer & Communications Industry Association (Washington, DC, Spojené štáty) (v zastúpení: J. Killick a A. Komninos, advokáti) Vedľajší účastníci, ktorí v konaní podporujú žalovanú: Spolková republika Nemecko (v zastúpení: J. Möller, S. Heimerl a S. Costanzo, splnomocnení zástupcovia), Dozorný úrad EZVO (v zastúpení: C. Zatschler a C. Simpson, splnomocnení zástupcovia), Bureau européen des unions de consommateurs (BEUC) (Brusel, Belgicko) (v zastúpení: A. Fratini, advokátka), Infederation Ltd (Crowthorne, Spojené kráľovstvo) (v zastúpení: A. Morfey, S. Gartagani, L. Hannah, A. D’heygere, K. Gwilliam, solicitors, a T. Vinje, advokát), Kelkoo (Paríž, Francúzsko) (v zastúpení: J.
Koponen a B. Meyring, advokáti), Verband Deutscher Zeitschriftenverleger eV (Berlín, Nemecko) (v zastúpení: T. Höppner, profesor, P. Westerhoff a J. Weber, advokáti), Visual Meta GmbH (Berlín) (v zastúpení: T. Höppner, profesor a P. Westerhoff, advokát), BDZV – Bundesverband Digitalpublisher und Zeitungsverleger eV, predtým Bundesverband Deutscher Zeitungsverleger eV (Berlín) (v zastúpení: T. Höppner, profesor a P. Westerhoff, advokát), Twenga (Paríž) (v zastúpení: L. Godfroid, S. Hautbourg a S.
Pelsy, advokáti)
Predmet veci Návrh na základe článku 263 ZFEÚ, ktorého predmetom je primárne zrušenie rozhodnutia Komisie C(2017) 4444 final z 27. júna 2017 týkajúceho sa konania podľa článku 102 Zmluvy o fungovaní Európskej únie a článku 54 Dohody o EHP [AT.39741 – Google Search (Shopping)], a subsidiárne zrušenie alebo zníženie pokuty uloženej žalobkyniam
Výrok rozsudku 1.
Článok 1 rozhodnutia Komisie C(2017) 4444 final z 27. júna 2017 týkajúceho sa konania podľa článku 102 ZFEÚ a článku 54 Dohody o EHP [vec AT.39741 – Google Search (Shopping)], sa zrušuje, a to výlučne v rozsahu, v akom v ňom Európska komisia konštatovala porušenie týchto ustanovení spoločnosťami Google LLC a Alphabet, Inc. na trinástich vnútroštátnych trhoch všeobecného vyhľadávania v rámci Európskeho hospodárskeho priestoru (EHP) na základe existencie protisúťažných účinkov na týchto trhoch. 2.
Žaloba sa vo zvyšnej časti zamieta. 3.
Spoločnosti Google a Alphabet znášajú svoje vlastné trovy konania a sú povinné nahradiť trovy konania Komisie, s výnimkou trov konania, ktoré vznikli Komisii v dôsledku vstupu združenia Computer & Communications Industry Association do konania ako vedľajší účastník konania.